
	Ministru kabineta noteikumi Nr. 221 
Rīgā 2023. gada 9. maijā (prot. Nr. 25  5. §)



Grozījumi Ministru kabineta 2016. gada 14. jūnija noteikumos Nr. 363 "Kuģu kontroles, pārbaudes un aizturēšanas kārtība Latvijas ūdeņos"

Izdoti saskaņā ar
Jūrlietu pārvaldes un jūras drošības likuma
44. panta otro daļu

Izdarīt Ministru kabineta 2016. gada 14. jūnija noteikumos Nr. 363 "Kuģu kontroles, pārbaudes un aizturēšanas kārtība Latvijas ūdeņos" (Latvijas Vēstnesis, 2016, 117. nr.) šādus grozījumus: 

1. Svītrot noteikumu tekstā vārdu "flotiles".

2. Izteikt 2. punktu šādā redakcijā: 

"2. Noteikumi attiecas uz kārtību, kādā notiek kuģu kontrole, pārbaude un aizturēšana Latvijas ūdeņos (jūrā un atsevišķos gadījumos ostas iekšējā akvatorijā). Kuģu kontrole, pārbaude un aizturēšana ekskluzīvajā ekonomiskajā zonā notiek saskaņā ar Apvienoto Nāciju Organizācijas 1982. gada Jūras tiesību konvenciju."

3. Svītrot 5. punktā vārdus "ārpus ostas akvatorijas".

4. Papildināt 6. punkta ievaddaļu aiz vārdiem "Krasta apsardze" ar vārdu "jūrā".

5. Papildināt noteikumus ar 6.1 punktu šādā redakcijā:

"6.1 Krasta apsardze ostas iekšējā akvatorijā pārbauda kuģus, ja:
6.1 1. saņemts valsts drošības iestādes pieprasījums veikt attiecīgā kuģa kontroli, pārbaudi vai aizturēšanu ostas iekšējā akvatorijā;
6.1 2. Nacionālie bruņotie spēki nodrošina uzņemošās valsts atbalstu un ir aizdomas, ka kuģis veic pretlikumīgas darbības vai traucē veikt Nacionālo bruņoto spēku uzdevumus;
6.1 3. ir aizdomas, ka kuģis veic pretlikumīgas darbības pie militāriem objektiem vai karakuģiem."

6. Aizstāt 7.8. apakšpunktā vārdus "ūdeņos, nav" ar vārdiem "ūdeņos (izņemot ostas iekšējo akvatoriju), nav".

7. Papildināt 9. punktu aiz skaitļa "6." ar vārdu un skaitli "vai 6.1". 

8. Aizstāt 18. punktā vārdus "navigācijas–vakts žurnālā" ar vārdiem "Navigācijas–sardzes žurnālā". 

